Fakulta bezpečnostného inžinierstva Žilinskej univerzity v Žiline

Fakulta bezpečnostného inžinierstva () je jedna zo siedmich fakúlt Žilinskej univerzity v Žiline.

 História 
Vznikla akademickým rokom 1953/1954 ako jedna z fakúlt Vysokej školy železničnej v Prahe ako Vojenská fakulta. V roku 1960 bola spolu s celou univerzitou presťahovaná do Žiliny už ako Vojenská fakulta Vysokej školy dopravnej v Žiline. V roku 1980 bol názov Vojenská fakulta Vysokej školy dopravy a spojov v Žiline a od roku 1996 Vojenská fakulta Žilinskej univerzity v Žiline. Dňa 9. februára 1998 bola fakulta delimitovaná z rezortov Ministerstva dopravy, pôšt a telekomunikácií SR a Ministerstva obrany SR do rezortu Ministerstva školstva SR a jej názov bol zmenený na Fakulta špeciálneho inžinierstva. Posledná zmena názvu sa udiala so začiatkom akademického roka 2014/2015, a to na Fakultu bezpečnostného inžinierstva.

 Zázemie 
Fakulta sídli v budovách MA, MB a ME (pôvodne FA, FB a FE) v centre mesta, no výučba prebieha aj na univerzitnom kampuse Veľký Diel.

Plány hovoria o postupnom presune celej fakulty práve na univerzitný kampus, toto rozhodnutie však limituje objem finančných prostriedkov na výstavbu nových budov pre potreby celej fakulty. Namiesto toho prebehla v roku 2015 rekonštrukcia budov MA a MB v areáli v centre mesta a taktiež je plánovaná asanácia budovy ME, ktorá je už dlhodobo v havarijnom stave. FBI je v súčasnosti jediná fakulta, ktorá sídli mimo kampusu Veľký diel.

Fakulta má k dispozícii 6 špecializovaných pracovísk, a to:
 laboratórium bezpečnostného manažmentu,
 laboratórium krízového manažmentu,
 požiarno-chemické laboratórium,
 laboratórium krízového dopravného zabezpečenia,
 laboratórium modelovania a simulácie krízových javov v doprave a
 laboratórium výskumu systémov ochrany objektov kritickej infraštruktúry.

 Akademická obec 
Dekanom fakulty je doc. Ing. Eva Sventeková, PhD.
 Prodekankou pre vzdelávanie je Ing. Miroslava Vandlíčková, PhD.
 Prodekanom pre vedu a výskum je prof. Ing. Tomáš Loveček, PhD.
 Prodekankou pre medzinárodné vzťahy a marketing je Ing. Martin Boroš, PhD.

Na fakulte v súčasnosti pôsobia:
 33 vyučujúcich, z toho:
 4 profesori a
 12 docentov.

 Študijné odbory a programy 
 1. stupeň 
 Študijný odbor Študijný program Skratka Forma štúdia Titul Dĺžka štúdia Jazyk Garant 9205 bezpečnostné vedy bezpečnostný manažment BM D/E Bc. 3 roky* SLK prof. Ing. Tomáš Loveček, PhD. 9205 bezpečnostné vedy krízový manažment BK D/E Bc. 3 roky* SLK prof. Ing. Jozef Ristvej, PhD. 9205 bezpečnostné vedy záchranné služby BZ D/E Bc. 3 roky* SLK prof. Ing. Iveta Marková, PhD.
* 4 roky externé štúdium

 2. stupeň 
 Študijný odbor Študijný program Skratka Forma štúdia Titul Dĺžka štúdia Jazyk Garant 9205 bezpečnostné vedy bezpečnostný manažment BM D/E Ing. 2 roky* SLK prof. Ing. Tomáš Loveček, PhD. 9205 bezpečnostné vedy krízový manažment BK D/E Ing. 2 roky* SLK prof. Ing. Jozef Ristvej, PhD. 9205 bezpečnostné vedy záchranné služby BZ D/E Ing. 2 roky* SLK prof. Ing. Iveta Marková, PhD.
* 3 roky externé štúdium

 3. stupeň 
 Študijný odbor Študijný program Skratka Forma štúdia Titul Dĺžka štúdia Jazyk Garant  Spolugarant 9205 bezpečnostné vedy bezpečnostný manažment BM D/E PhD. 3 roky* SLK/ENG prof. Ing. Tomáš Loveček, PhD.  doc. Ing. Andrej Veľas, PhD.  doc. Ing. Katarína Kampová, PhD. 9205 bezpečnostné vedy krízový manažment BK D/E PhD. 3 roky* SLK/ENG prof. Ing. Jozef Ristvej, PhD.  doc. Ing. Katarína Buganová, PhD. 9205 bezpečnostné vedy záchranné služby BZ D/E PhD. 3 roky* SLK/ENG prof. Ing. Iveta Marková, PhD.  doc. Bc. Ing. Linda Makovická Osvaldová, PhD.  doc. Ing. Jozef Svetlík, PhD.
* 4 rokov externé štúdium

 Katedry 
 Katedra krízového manažmentu
 Katedra bezpečnostného manažmentu
 Katedra požiarneho inžinierstva

 Pozri aj 
 Fakulta prevádzky a ekonomiky dopravy a spojov
 Strojnícka fakulta
 Fakulta elektrotechniky a informačných technológií
 Stavebná fakulta
 Fakulta riadenia a informatiky
 Fakulta humanitných vied
 Výskumný ústav vysokohorskej biológie

 Referencie 

 Externé odkazy 

 Stránka Fakulty bezpečnostného inžinierstva
 Stránka Žilinskej univerzity v Žiline

Kategória:Žilinská univerzita v Žiline